Diari Oficial de la Generalitat Valenciana


Sumari del DOGV 4799, del 16-07-2004 (2004/7165)

Resolució de 23 d'abril de 2004, de la Unitat Territorial d'Energia d'Alacant, per la qual se sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració, en concret, d'utilitat pública de la instal·lació elèctrica en els termes municipals de Banyeres de Mariola i Biar, en la província d'Alacant. ATLINE/2003/400.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4799

Data del DOGV
:   16-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7165


Organisme emissor
:   Conselleria d'Infraestructures i Transport

Tipus de document
:   Anunci

Resolució de 23 d'abril de 2004, de la Unitat Territorial d'Energia d'Alacant, per la qual se sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració, en concret, d'utilitat pública de la instal·lació elèctrica en els termes municipals de Banyeres de Mariola i Biar, en la província d'Alacant. ATLINE/2003/400. [2004/7165]
  
Als efectes que establixen els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.00); l'article 53 de la Llei 54/1997, de 27 de novembre, del Sector Elèctric (BOE 28.11.97), així com en el Reglament (aprovat pel Decret 1627/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública el projecte d'instal·lació elèctrica següent:
  
Peticionari: Guadalaviar, Consorcio Eólico Álabe-Enerfin, amb domicili a l'efecte de notificació en el Parque Empresarial La Moraleja, avinguda d'Europa, 18, 28855 Alcobendas (Madrid).
  
Lloc on s'establirà la instal·lació: termes municipals de Banyeres de Mariola i Biar, en la província d'Alacant.
  
Finalitat de la instal·lació: evacuació de l'energia produïda en els parcs eòlics de Cenezosa i l'Alt de la Creu de la zona 15 Pla Eòlic de la Comunitat Valenciana.
  
Característiques principals:
  
Tensió: 132 kV
  
Longitud: 3.235 m
  
Nre. de suports: 14
  
Conductors: la línia aèria d'alta tensió, de simple circuit, té cables d'alumini-acer de 181,6 mm² de secció tipus LA-180. La línia portarà en tota la longitud un cable de terra del tipus OPGW amb fibra òptica en el nucli.
  
Aïllament: estarà constituït per cadenes de suspensió i amarratge formades per aïlladors de vidri U 70 BS.
  
Origen i final: origen en el centre de recollida dels parcs de Cenezosa i l'Alt de la Creu, acabament en els voltants de la subestació de la Serra de Fontanella.
  
El titular ha sol·licitat sobre les finques en la relació annexa, servitud de pas aèria d'energia elèctrica que comprén a més la volada sobre el predi servidor, l'establiment de pals, torres o suports fixos per al sosteniment de cables conductors d'energia.
  
La qual cosa es fa pública per al coneixement general i, especialment, dels propietaris de terrenys i la resta de titulars afectats per este projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Indústria i Energia d'Alacant, situat en el carrer Churruca, núm. 29 i presentar les al·legacions que consideren oportunes en el termini de trenta dies, comptadors a partir de l'endemà de la inserció d'este anunci. Els plànols parcel·laris podran ser igualment consultats en els ajuntaments afectats.
  
Alacant, 23 d'abril de 2004.- El cap de la Unitat Territorial d'Energia (PD Resolució del director general d'Energia de 24.03.04): Miguel García Mengual.
  
 Conselleria d'Infraestructures i Transport